[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 10.10.2005









            Nr.23/162/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.70/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica"- S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare-Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis comisiei cu adresa nr.P.L.X 399 din 28 septembrie 2005, pentru dezbatere în procedură de urgenţă.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                                                            Nr.23/162/2005

RAPORT
asupra proiectului de Lege pentru aprobarea Ordonanţei de urgenţă a Guvernului nr. 70/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica"- S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare-Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr. 70/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica"- S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare-Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.P.L.X 399 din 28 septembrie 2005, înregistrată la comisie sub nr.23/162 din 29 septembrie 2005.



Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Proiectul de lege a fost dezbătut şi adoptat de Senat, în calitate de prima Cameră sesizată, în şedinţa din 22 septembrie 2005.


Consiliul Legislativ nu a avizat proiectul ordonanţei de urgenţă a Guvernului.



Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi şi Comisia pentru buget, finanţe şi bănci au avizat favorabil proiectul de lege cu avizele nr.26/388/29.09.2005, nr.31/757/29.09.2005, respectiv nr.440/30.09.2005.



Proiectul de lege prevede aprobarea scoaterii din rezerva de stat, sub formă de împrumut, a cantităţii de 3.864.004,86 tone cărbune energetic şi 193.135.64 tone păcură pentru 23 unităţi energetice (CET-urile aparţinând S.C. Termoelectrica S.A. şi filialelor sale, RAAN – Sucursala „ROMAG-TERMO”, complexele energetice Craiova, Rovinari, Turceni şi centralele termice şi electrice de termoficare aflate în administrarea consiliilor judeţene şi locale).



Ordonanţa de urgenţă mai prevede încheierea de contracte între operatorii economici implicaţi şi Administraţia Naţională a Rezervelor de Stat cu clauze privind obligaţiile părţilor, atât în legătură cu penalităţile de întârziere calculate de Administraţia Naţională a Rezervelor de Stat cât şi în legătură cu nivelul costurilor suportate de operatori aferente păstrării rezervelor în depozitele proprii.



Potrivit prevederilor art.60 din Regulamentul Camerei Deputaţilor, republicat, comisia a examinat proiectul de lege în şedinţa din 6 octombrie 2005.



La dezbateri au participat, în calitate de invitaţi, în conformitate cu prevederile art.52 alin.(2), din partea Ministerului Economiei şi Comerţului – domnul Mircea Ionescu – consilier, doamna Elena Popescu – consilier, domnul Rodin Traicu – director general ROMAG-TERMO şi din partea Administraţiei Naţionale a Rezervelor de Stat – domnul Sorin Vicol – preşedinte.



La dezbaterea acestui proiect de lege, din totalul de 23 de deputaţi membri ai comisiei, au fost prezenţi 18 deputaţi, iar raportul a fost adoptat cu unanimitate de voturi.


În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât să propună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 70/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica"- S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare-Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, cu următoarele amendamente:
I.   A M E N D A M E N T E   A D M I S E

	Nr.

crt.
	Textul OUG nr.70/2005
	Text adoptat de Senat
	Amendamente admise
Autorul
	Motivaţia

	0
	1
	2
	3
	4

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.70/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” – S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale


	Nemodificat
	


	0
	1
	2
	3
	4

	2. 
	
	Articol unic. – Se aprobă Ordonanţa de urgenţă a Guvernului nr.70 din 29 iunie 2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” – S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, publicată în Monitorul Oficial al României, Partea I, nr.572 din 4 iulie 2005.


	Articol unic. – Se aprobă Ordonanţa de urgenţă a Guvernului nr.70 din 29 iunie 2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” – S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, publicată în Monitorul Oficial al României, Partea I, nr.572 din 4 iulie 2005, cu următoarele modificări:

	

	3. 
	Titlul ordonanţei de urgenţă

ORDONANŢĂ DE URGENŢĂ

privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” - S.A., filialele sale, complexurile energetice Craiova, Rovinari şi Turceni, Regia Autonomă pentru Activităţi Nucleare - Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale


	Nemodificat
	1. Titlul ordonanţei de urgenţă se modifică şi va avea următorul cuprins:
“ORDONANŢĂ DE URGENŢĂ
privind prorogarea termenului prevăzut la art.1 din Ordonanţa de urgenţă a Guvernului nr. 97/2004 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” - S.A., filialele sale, complexurile energetice Craiova, Rovinari şi Turceni, Regia 

Autonomă pentru Activităţi Nucleare - Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale”

Dep.Dan Ioan Popescu – PSD

Dep.Aurelia Vasile – PSD


	Conform Expunerii de motive, este necesară prorogarea termenului de restituire a cantităţilor împrumutate în baza O.U.G. nr. 97/2004.

	4. 
	Art. 1. - Prin derogare de la prevederile art. 5 alin. 2 din Legea nr. 82/1992 privind rezervele de stat, republicată, cu modificările şi completările ulterioare, se aprobă scoaterea din rezerva de stat, cu titlu de împrumut, în condiţiile art. 1562 din Codul civil, până la data de 31 octombrie 2005, a cantităţilor de 3.864.004,82 tone cărbune energetic şi 193.135,64 tone păcură, prevăzute în anexa care face parte integrantă din prezenta ordonanţă de urgenţă, care vor fi acordate Societăţii Comerciale de Producere a Energiei Electrice şi Termice "Termoelectrica" S.A., filialelor sale: Societatea Comercială "Electrocentrale" Deva - S.A., Societatea Comercială "Electrocentrale" Bucureşti - S.A. şi Societatea Comercială "Electrocentrale" Galaţi - S.A., Complexului Energetic Turceni, Complexului Energetic Rovinari, Complexului Energetic Craiova, Regiei Autonome pentru Activităţi Nucleare - Sucursala "ROMAGTERMO" şi centralelor termice şi electrice de termoficare aflate în administrarea consiliilor judeţene şi locale. 


	Nemodificat
	2.Articolul 1 se modifică şi va avea următorul cuprins:

”Art. 1 – Termenul prevăzut  la art. 1 din Ordonanţa de urgenţă a Guvernului nr. 97/2004 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice „Termoelectrica” - S.A., filialele sale, complexurile energetice Craiova, Rovinari şi Turceni, Regia 

Autonomă pentru Activităţi Nucleare - Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, publicată în Monitorul Oficial al României, Partea I, nr. 1.083 din 22 noiembrie 2004, aprobată prin Legea nr. 16/2005, se prorogă cu 180 de zile. ”

Dep.Dan Ioan Popescu – PSD

Dep.Aurelia Vasile – PSD


	Conform Expunerii de motive, este necesară prorogarea termenului de restituire a cantităţilor împrumutate în baza O.U.G. nr. 97/2004.

	5. 
	Art. 2. - (1) În cazul nerestituirii împrumutului prevăzut la art. 1 şi după aplicarea prevederilor art. 5 alin. 3 din Legea nr. 82/1992, republicată, cu modificările şi completările ulterioare, Administraţia Naţională a Rezervelor de Stat va emite facturi fiscale pentru valoarea produselor, calculate la preţurile pieţei, exigibilitatea taxei pe valoarea adăugată luând naştere la încasarea acestora. 

(2) Până la desdăunarea integrală a Administraţiei Naţionale a Rezervelor de Stat societăţile comerciale debitoare vor suporta penalităţi de întârziere la plată, la nivelul celor prevăzute de lege pentru creanţele bugetare, şi în acelaşi timp operatorii economici implicaţi vor calcula costurile aferente păstrării în depozitele proprii a cantităţilor de cărbune şi păcură păstrate la rezerva de stat de Administraţia Naţională a Rezervelor de Stat. 

(3) Între operatorii economici implicaţi şi Administraţia Naţională a Rezervelor de Stat se vor încheia contracte care vor conţine clauze privind obligaţiile părţilor, atât în legătură cu penalităţile de întârziere calculate de Administraţia Naţională a Rezervelor de Stat, cât şi în legătură cu nivelul costurilor suportate de operatorii economici pentru păstrarea, depozitarea, manipularea, paza, reparaţiile, amortizările etc. ale rezervelor Administraţiei Naţionale a Rezervelor de Stat, urmând ca lunar să se realizeze compensarea obligaţiilor reciproce şi să fie achitată diferenţa de plată. 


	Nemodificat
	3. Articolul 2 se abrogă.

Dep.Dan Ioan Popescu – PSD

Dep.Aurelia Vasile – PSD
	Corelare cu amendamentele admise de comisie. Această prevedere există în O.U.G. nr. 97/2004.


                               PREŞEDINTE,                                                                          SECRETAR,   
                             Dan Ioan Popescu                                                                       Aurelia Vasile
Consilier,
Silvia Vlăsceanu

